《中宿峡用少陵集铁堂峡韵》
清代·许宗彦

连峰蔽空来，势阻江路绝。非岨非崔巍，太古立积铁。

翠重阴崖肥，云颓阳岫裂。细溜停空凹，皎若化残雪。

河伯此下材，过客色无悦。峭帆掠悬岩，屡作之字折。

飞雨忽洒人，曦景互明灭。天风飒以寒，尽蠲肝肺热。

作者简介：（1768—1818）浙江德清人，字积卿，一字固卿，又字周生。嘉庆四年进士，授兵部主事，就官两月告归。专心读书著述。学问通达古今，尤精天文及礼制。有《鉴止水斋集》。